Il-bullettin tal-ġimgħa dwar il-coronavirus li qed jidher kull nhar ta' Ħadd fuq il-gazzetta ILLUM u l-illum.com.mt Il-Coronavirus u l-aħħar żviluppi dwaru baqgħu fuq fomm kulħadd matul din il-ġimgħa wkoll. Il-każijiet qed jiżdiedu, b’mod partikolari dawk ta’ trasmissjoni lokali tant li ġiet iddikjarata emerġenza tas-saħħa pubblika, biex hekk is-Supretendent tas-Saħħa Pubblika issa għandha f’idha aktar poteri legali biex tkun tista’ tieħu aktar miżuri biex tkun ikkontrollata l-imxija tal-Covid-19. Kif għamlet fl-aħħar ġimgħat, f’dawn iż-żewġ paġni, il-gazzetta ILLUM se tkun qed tiġbor l-aħħar numri dwar il-Coronavirus madwar id-dinja u se tispjega wkoll il-miżuri li saru mill-Gvern matul din il-ġimgħa, liema miżuri jkompli ma’ dawk imħabbra fil-ġimgħat li għaddew. KAŻI KKONFERMATI: 1,130,591 KAŻI ATTIVI: 838,564 Każi serji/kritiċi: 39,548 Sintomi ħfief: 795,016 KAŻI MAGĦLUQA: 296,038 Fejqan: 235,891 Imwiet: 60,147 L-AKTAR 10 PAJJIŻI MILQUTA L-ISTATI UNITI Każi: 277,522 Imwiet: 7,403 Fejqan: 12,283 SPANJA Każi: 124,736 Imwiet: 11,744 Fejqan: 34,219 L-ITALJA Każi: 119,827 Imwiet: 14,681 Fejqan: 19,758 IL-ĠERMANJA Każi: 91,159 Imwiet: 1,275 Fejqan: 24,575 FRANZA Każi: 82,165 Imwiet: 6,507 Fejqan: 14,008 IĊ-ĊINA Każi: 81,639 Imwiet: 3,326 Fejqan: 76,755 L-IRAN Każi: 55,743 Imwiet: 3,452 Fejqan: 19,736 IR-RENJU UNIT Każi: 38.169 Imwiet: 3,605 Fejqan: 135 IT-TURKIJA Każi: 20,921 Imwiet: 425 Fejqan: 484 L-IŻVIZZERA Każi: 19,702 Imwiet: 604 Fejqan: 4,846 Miżuri ġodda mħabbra mill-Gvern fl-aħħar ġimgħa Għawdex: Daqshekk vjaġġar mhux essenzjali bejn Malta u Għawdex. Apparti screening għad-deni li qed isir qabel ma wieħed jitla’ fuq il-vapur, beda jsir screening biex ikun magħruf l-iskop li wieħed se jkun qed jaqsam bejn iż-żewġ gżejjer. Vjaġġar se jkun permess biss għal raġunijiet ta’: Xogħol, raġunijiet mediċi, biex wieħed iżur qraba rikoverati l-isptar, żjara lill-qraba, ġarr ta’ merkanzija, ritorn fir-residenza ordinarja. Aktar multi: Gruppi ta’ aktar minn tliet persuni f’postijiet pubbliċi mhux permessi. Min jinqabad jeħel multa ta’ €100. Miżuri oħra mħabbra fil-jiem li għaddew u li jibqgħu fis-seħħ: Edukazzjoni: L-istituzzjonijiet edukattivi mhux se jerġgħu jiftħu għal din is-sena skolastika. L-eżamijiet O Level mhux se jsiru, minflok l-istudenti se jingħataw marka skont metodu ta' assessjar bbażat fuq l-eżamijiet mock.  L-eżamijiet A Level u Intermediate jkunu posposti għal Settembru. Fil-każ tal-Università, l-eżamijiet se jsiru normali f'Ġunju, ħlief għal xi eċċezzjonijiet fejn il-prattika tat-tagħlim ma jkunx għadu sar. Għall-istudenti tal-MCAST l-assesjar se jsir onlajn jew permezz ta' assenjamenti. Persuni Vulnerabbli: Ma għandhomx joħroġu mid-dar, ħlief għal neċessitajiet, bħax-xiri ta’ ikel u mediċina jew biex imorru għal appuntament mediku. Tapplika għal dawn: Persuni ta' aktar minn 65 sena, dijabetiċi fuq l-insulina, persuni li qegħdin fuq mediċina 'biological', pazjenti tal-kanċer f'dawn l-aħħar sitt xhur, persuni li għandhom 'imune supression', persuni li qegħdin fuq 'dialysis', nisa tqal, persuni li għandhom mard respiratorju u li fl-aħħar sitt xhur daħlu l-isptar, persuni b'mard tal-qalb u li fl-aħħar sitt xhur daħlu l-isptar jew li kellhom bżonn intervent kirurġiku, persuni li jmorru l-klinika tal-'heart failure', persuni li qegħdin fuq 'oral steriods.' Min jgħix magħhom ukoll imħeġġeġ jibqa’ ġewwa Negozji u stabbilimenti magħluqa: Ħwejjeġ, ilbies sportiv, ġojjellerija, hand bags u prodotti tal-ġilda, costume jewellery u aċċessorji, żraben, nuċċalijiet mingħajr preskrizzjoni, fwejjaħ, prodotti tal-isbuħija, ħwienet tal-ħjata, purtieri u tapezzerija, tagħmir domestiku, ħwienet tas-souvenirs, stabbilimenti li joffru skontijiet, ħwienet tal-bagalji, ħwienet tal-ġugarelli, ħwienet tal-passatempi, għamara, ħwienet tal-pjanti/fjuri, vaping shops, barijiet, ristoranti, kafetteriji, snack bars, ċinemas, gyms, mużewijiet, wirjiet, klabbs, diskoteki, swieq fil-miftuħ, il-pixixni fil-magħluq, il-pixxina nazzjonali, l-istabbilimenti kollha tal-logħob, inkluż swali tal-bingo, casinos, ħwienet tal-gaming etċ. Multa ta’ €3,000 għal kull min jinqabad jikser dawn ir-regoli Attivitajiet: L-attivitajiet kollha tal-massa ma jsirux inkluż dawk tal-futbol Vjaġġar: Wieqfa t-titjiriet kollha. Permessi biss titjiriet għall-merkanzija, raġunijiet umanitarji u għal każijiet ta’ ripatrijazzjoni Anzjani: Iż-żjajar fid-djar tal-anzjani jkunu sospiżi sakemm jingħata avviż ieħor Mater Dei: Viżitatur wieħed ħdejn kull pazjent; Ħinijiet iqsar għall-viżitaturi: mill-11:30 sa 12:00 u mill-17:00 sas-18:00 Kwarantina obbligatorja / Iżolament - Spot checks u multa ta’ €3,000 għal kull min jinqabad jikser il-kwarantina obbligatorja - Spot checks u multa ta’ €10,000 għal kull pazjent tal-coronavirus li jinqabad jikser l-ordni ta’ iżolament - Barranin li jgħixu u għandhom permess biex jaħdmu f’Malta, jekk jiksru l-kwarantina obbligatorja, se jeħlu l-multa, ikollhom il-permess     tax-xogħol revokat u jiġu ddeportati lura mill-pajjiz. - Il-kwarantina obbligatorja jridu jsegwuha wkoll dawk kollha mitluba biex jagħmlu dan mill-awtoritajiet tas-saħħa minħabba li setgħu ġew esposti għall-virus, bħal dawk il-persuni li jgħixu fl-istess residenza ma’ persuni li rriżultaw pożittiv għall-Covid-19 Appelli mill-Gvern mill-Awtoritajiet tas-Saħħa - Jekk mhux neċċessità, evita li toħroġ mid-dar. Żomm kuntatt biss ma’ dawk li jgħixu fl-istess dar - Jekk tħoss sintomi, tmur imkien. Ibqa’ d-dar u ċempel 111 - Teleworking: jekk possibbli, aħdem mid-dar - Tfal: it-tfal ma għandhomx iżuru lill-anzjani lanqas lil dawk li jgħixu fir-residenzi tagħhom - Trasport Pubbliku: Tivvjaġġax bil-karozza tal-linja jekk ma tiflaħx. Helplines 111: Ċempel BISS biex tistaqsi dwar xi sintomi li qed tħoss. Qabel żur is-sit covid19.gov.mt 153: Għal dawk li jridu tagħrif dwar il-miżuri finanzjarji amministrati mid-Dipartiment tas-Sigurta Soċjali 144: Għal dawk li jridu tagħrif dwar il-miżuri finanzjarji amministrati mill-Malta Enterprise 1575: Għall-ħaddiema li jridu jistaqsu dwar pagi u kundizzjonijiet tax-xogħol u l-leave tal-kwarantina 1576: Għal min iħaddem u li jrid jistaqsi dwar pagi u kundizzjonijiet tax-xogħol u l-leave tal-kwarantina 25903030: Għall-anzjani li ma għandhomx min idur bihom u għandhom bżonn qadjiet ta’ kuljum 21411411: Għal dawk li jinsabu fi kwarantina obbligatorja u għandhom bżonn xi ħtiġijiet Ħarsa lejn il-każi ġodda f’Malta fl-aħħar ġimgħa (Mill-Ħadd). Każi relatati mas-safar Trasmissjoni lokali: Relatati ma’ pazjenti oħra Trasmissjoni lokali: Sors mhux magħruf